превозното средство;
 ii)
 код за тип, вариант и версия;
 iii)
 номер на одобрението на типа, включително номер на разширението;
 iv)
 копие от сертификата за одобрение на типа.
 б)
 Ако одобрението на типа съгласно Регламент (ЕО) No 595/2009 не бъде разширено до 31 декември 2020 г., на всяко разглеждано превозно средство от категория N1, производно на тежки превозни средства, се присвоява следната стойност на емисиите на CO2 на базата на WLTP:
 където:
 NEDC ind
 е измерената стойност на емисиите на CO2 на базата на NEDC през 2020 г. за отделното превозно средство;
 NEDC2020
 са средните специфични емисии на CO2 на производителя през 2020 г., определени в съответствие с настоящия регламент, изчислени в съответствие с член 4, параграф 3, второ тире от Регламент (ЕС) 2019/631 и без да се включва намалението на емисиите на CO2 вследствие на прилагането на член 11 от последния регламент;
 WLTP2020
 са средните специфични емисии на CO2 на производителя през 2020 г., определени в съответствие с Регламент (ЕС) 2017/1151 или с буква а) от настоящия параграф, изчислени в съответствие с член 4, параграф 3, второ тире от Регламент (ЕС) 2019/631 и без да се включва намалението на емисиите на CO2 вследствие на прилагането на член 11 от последния регламент.
 NEDC2020 и WLTP2020 включват само превозните средства, за които е определена стойност за емисиите на CO2 на базата на WLTP съгласно Регламент (ЕС) 2017/1151 или буква а) от настоящия параграф.
 До 28 февруари 2021 г. производителят представя на Комисията копие на сертификата за съответствие на всяко превозно средство, обхванато в тази буква.
 Ако производителят не предостави посочените в букви а) и б) информация и документи, стойността на емисиите на CO2 на базата на WLTP на разглежданите превозни средства се присвоява, както е посочено в параграф 2, буква а) от настоящия член.“
 б)
 Параграф 2 се изменя, както следва:
 i)
 Уводната алинея се заменя със следното:
 „По отношение на излизащите от производство превозни средства, които не са получили одобрение на типа в съответствие с Регламент (ЕС) 2017/1151, но са регистрирани през 2020 г., на всяко регистрирано превозно средство се присвояват следните стойности на CO2 на базата на WLTP:“.
 ii)
 Добавя се следната алинея:
 „По отношение на излизащите от производство превозни средства, регистрирани през 2021 г. и 2022 г., стойностите на CO2 на базата на WLTP, които се присвояват на всяко от тези превозни средства, са стойностите, определени в съответствие с параграф 1a, буква б) от настоящия член.“
 3)
 Член 6а се изменя, както следва:
 а)
 В параграф 1 първата алинея се заменя със следното:
 „Производителите изчисляват емисиите на СО2 за комбиниран цикъл на движение, или в съответните случаи — претеглените емисии на СО2 за комбиниран цикъл на движение, определени като MCO2,
 измерени, за всяко леко търговско превозно средство, регистрирано през 2020 г., съгласно следното:
 а)
 за превозни средства, само с двигател с вътрешно горене:
 формулата за изчисляване на MCO2-ind, посочена в точка 3.2.3.2.4, втора алинея от подприложение 7 в приложение XXI към Регламент (ЕС) 2017/1151, където величините MCO2-H и MCO2-L, за съответната интерполационна фамилия, се заменят със стойностите MCO2,C,5 (за